CELEX: 22005D0096
Language: el
Date: 2005-07-08 00:00:00
Title: Απόφαση της Μεικτής Επιτροπής του ΕΟX αριθ. 96/2005, της  8ης Ιουλίου 2005 , για την τροποποίηση του παραρτήματος II (Tεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

24.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 306/21
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 96/2005
   της 8ης Ιουλίου 2005
   για την τροποποίηση του παραρτήματος II (Tεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε από την απόφαση αριθ. 77/2005 της Μεικτής Επιτροπής ΕΟΧ, της 10ης Ιουνίου 2005 (1).
            
         
               (2)
            
            
               Ο κανονισμός (EΚ) αριθ. 37/2005 της Επιτροπής, της 12ης Ιανουαρίου 2005, σχετικά με τον έλεγχο της θερμοκρασίας στα μέσα μεταφοράς και στους χώρους αποθήκευσης και φύλαξης τροφίμων βαθείας καταψύξεως που προορίζονται για τη διατροφή του ανθρώπου (2), πρέπει να ενσωματωθεί στη συμφωνία.
            
         
               (3)
            
            
               Η απόφαση 2005/5/EΚ της Επιτροπής, της 26ης Ιανουαρίου 2005, για την τροποποίηση της οδηγίας 2002/26/EΚ για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των μέγιστων περιεκτικοτήτων οχρατοξύνης Α σε ορισμένα τρόφιμα (3), πρέπει να ενσωματωθεί στη συμφωνία.
            
         
               (4)
            
            
               Η οδηγία 2005/10/EΚ της Επιτροπής, της 4ης Φεβρουαρίου 2005, για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των μέγιστων περιεκτικοτήτων βενζο(α)πυρενίου στα τρόφιμα (4), πρέπει να ενσωματωθεί στη συμφωνία.
            
         
               (5)
            
            
               Η σύσταση 2005/108/EΚ της Επιτροπής, της 4ης Φεβρουαρίου 2005, για περαιτέρω έρευνα σχετικά με τις τιμές των πολυκυκλικών αρωματικών υδρογονανθράκων σε ορισμένα τρόφιμα (5), πρέπει να ενσωματωθεί στη συμφωνία.
            
         
               (6)
            
            
               Ο κανονισμός (ΕΚ) αριθ. 37/2005 καταργεί την οδηγία 92/1/EΟΚ της Επιτροπής (6) η οποία έχει ενσωματωθεί στη συμφωνία και η οποία, πρέπει κατά συνέπεια, να καταργηθεί βάσει της συμφωνίας,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο XII του παραρτήματος II της συμφωνίας τροποποιείται ως εξής:
   
               1.
            
            
               στο σημείο 54zx (οδηγία 2002/26/EΚ της Επιτροπής) προστίθεται η ακόλουθη περίπτωση:
               
                           «—
                        
                        
                           
                              32005 L 0005: Οδηγία 2005/5/EΚ της Επιτροπής, της 26ης Ιανουαρίου 2005 (ΕΕ L 27 της 29.1.2005, σ. 38).»·
                        
                     
         
               2.
            
            
               μετά το σημείο 54zzq [κανονισμός (EΚ) αριθ. 1452/2003 της Επιτροπής] ενσωματώνονται τα ακόλουθα σημεία:
               
                           «54zzr.
                        
                        
                           
                              32005 R 0037: Κανονισμός (EK) αριθ. 37/2005 της Επιτροπής, της 12ης Ιανουαρίου 2005, σχετικά με τον έλεγχο της θερμοκρασίας στα μέσα μεταφοράς και στους χώρους αποθήκευσης και φύλαξης τροφίμων βαθείας καταψύξεως που προορίζονται για την διατροφή του ανθρώπου (ΕΕ L 10 της 13.1.2005, σ. 18).
                        
                     
                           54zzs.
                        
                        
                           
                              32005 L 0010: Οδηγία 2005/10/EΚ της Επιτροπής, της 4ης Φεβρουαρίου 2005, για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των μέγιστων περιεκτικοτήτων βενζο(α)πυρενίου στα τρόφιμα (ΕΕ L 34 της 8.2.2005, σ. 15).»·
                        
                     
         
               3.
            
            
               μετά το σημείο 59 (C/345/93/σ. 3: ανακοίνωση της Επιτροπής):
               
                           «60.
                        
                        
                           
                              32005 H 0108: Σύσταση 2005/108/EΚ της Επιτροπής, της 4ης Φεβρουαρίου 2005, για περαιτέρω έρευνα σχετικά με τις τιμές των πολυκυκλικών αρωματικών υδρογονανθράκων σε ορισμένα τρόφιμα (ΕΕ L 34 της 8.2.2005, σ. 43).»·
                        
                     
         
               4.
            
            
               καταργείται το κείμενο του σημείου 54c (οδηγία 92/1/EΟΚ της Επιτροπής).
            
         Άρθρο 2
   Tα κείμενα του κανονισμού (EΚ) αριθ. 37/2005, των οδηγιών 2005/5/EΚ και 2005/10/EΚ και της σύστασης 2005/108/EΚ στην ισλανδική και νορβηγική γλώσσα, που δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 9 Ιουλίου 2005, υπό την προϋπόθεση ότι έχουν πραγματοποιηθεί προς την Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Ιουλίου 2005.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         ΗΑΥ Πρίγκιπας Νικόλαος του ΛΙΧΤΕΝΣΤΆΪΝ
         
      
   
   
      (1)  ΕΕ L 268 της 13.10.2005, σ. 7.
   
      (2)  ΕΕ L 10 της 13.1.2005, σ. 18.
   
      (3)  ΕΕ L 27 της 29.1.2005, σ. 38.
   
      (4)  ΕΕ L 34 της 8.2.2005, σ. 15.
   
      (5)  ΕΕ L 34 της 8.2.2005, σ. 43.
   
      (6)  ΕΕ L 34 της 11.2.1992, σ. 28.
   
      (7)  Δεν έχουν αναφερθεί συνταγματικές απαιτήσεις.